Document ID: /fineweb-2-swissfilter-quality_10-filterrobots/filtered/01778.jsonl.gz/34

Jasličkovou slávnosťou sme sa už po niekoľký krát na slovenskej katolíckej misii v Zürichu rozlúčili s Vianocami. Na sviatok krstu Krista Pána 10.1. 2016 po svätej omši nám naši malí koledníci a pastieri v pastoračnom centre Liebfrauen zaspievali detské vianočné piesne, ale aj tradičné koledy. Piesne striedali básne k narodeniu Ježiška a milé vinše do nového roka, ktorý pravé začal.
Muzikantsky nás odprevádzala harmonika, gitara, husle a triangel s roľníčkami ešte raz pripomenuli sviatočné vianočné chvíle.
Týmto ďakujem našim deťom, muzikantom, rodičom a všetkým nenápadným “v zákulisí”, ktorí sa spolupodieľali na našom vystúpení.
“Dobre sa tu mávajte, s Ježiškom zostávajte”- týmto vinšom sa rozlúčili kolednými v závere vystúpenia a toto želanie posielame aj všetkým čitateľom týchto stránok.
autor: Luba Batková